jkorsvik/nowiki_second_scrape_merged huggingface dataset:
Harry Potter og de vises stein

For filmen, se Harry Potter og de vises stein (film)Harry Potter og de vises stein (originaltittel: Harry Potter and The Philosopher's Stone eller Harry Potter and the Sorcerer's stone) er den første boka i Harry Potter-serien, skrevet av J.K. Rowling. Boka ble gitt ut i England i 1997, og forelå i norsk utgave i 1999. Oversetteren var Torstein Bugge Høverstad. Boka har senere blitt filmatisert, samt at det har blitt laget videospill inspirert av boka.
Boka handler om Harry Potter, som har vokst opp hos tanten og onkelen sin. Han starter på skolen Galtvort, ettersom han er trollmann. Handlingen er lagt til skoleåret 1991/1992.


== Handling ==
Harry har vokst opp sammen med tanta og onkelen sin, herr og fru Dumling. Disse har holdt det skjult for Harry at foreldrene hans hadde magiske evner, og at de ble drept av Voldemort, et angrep som den da ett år gamle Harry på mystisk vis overlevde. I stedet slo trolldommen tilbake på Voldemort, som så forsvant. I tillegg fremgår det at Harry har en lite god oppvekst hos dem.

Den sommeren Harry Potter fyller elleve år, får han vite at han ikke er noen vanlig gutt. Han er en trollmann, og dermed skal han begynne på Galtvort høyere skole for hekseri og trolldom, der han skal gå i sju år sammen andre trollmenn og hekser. Harry blir hentet fra familien Dumling av Gygrid, som jobber på Galtvort, og han forteller Harry om bakgrunnen hans.
Harry reiser til Galtvort med Galtvortekspressen fra London, hvor han stifter bekjentskap med mange av medelevene sine. Han blir raskt venner med Ronny Wiltersen, som kommer fra en trollmannsfamilie, Familien Wiltersen. På skolen blir han også etter en tid venner med Hermine Grang, som er den flinkeste jenta i klassen og som kommer fra en såkalt gompefamilie, altså en familie som ikke er hekser eller trollmenn. Alle tre tilhører huset Griffing på skolen. I tillegg skaffer Harry seg en ekte erkefiende, Draco Malfang, som tilhører huset Smygard. Rektoren på skolen er en karismatisk, eldre herre ved navn Albus Humlesnurr, som også regnes for å være verdens største, nålevende trollmann.
Harry begynner å finne seg til rette i det nye livet sitt. Imidlertid kommer han, sammen Ronny og Hermine, borti en strengt bevoktet gjenstand som er plassert på skolen. De mistenker eliksirlæreren, Severus Slur, for å være ute etter denne. Gjenstanden viser seg å være de vises stein. Til slutt i boka tar Harry, Ronny og Hermine gjennom alle hindringene som er satt opp for å beskytte Steinen, og det viser seg at Voldemort har kommet tilbake i redusert utgave, og at han nå delte kropp med Professor Krengle, læreren i Forsvar mot svartekunster. Voldemort ønsket å få tak i de vises stein, men mislykkes på grunn av Harry. Ved bokas slutt er også skoleåret slutt, og Harry tar toget tilbake til Dumlingene.


== Eksterne lenker ==
Bakgrunnsinformasjon mm. om boka ved The Harry Potter Lexicon
Trolldomskunst for alle aldre – anmeldelse på vg.no
Trilitt

Trilitt (gresk: τρι-, tri-, «tre», + λίθος, lithos, «stein»), på engelsk også kalt trilithon, er en betegnelse på to vertikale bautaer som understøtter en tredje, vannrett bauta. Begrepet ble første gang benyttet av den engelske oldtidsforskeren William Stukeley (1687–1765), som hadde en særlig interesse for Stonehenge.


== Referanser ==
De som beveger verden

De som beveger verden (originaltittel Atlas Shrugged) er en skjønnlitterær bok skrevet av den russisk-amerikanske skribenten Ayn Rand. Den ble utgitt i 1957, og oversatt til norsk i 2000 av John Erik Bøe Lindgren.
De som beveger verden regnes som Ayn Rands magnum opus, og er på hele 1200 sider. Med sine ca. 645 000 ord er den en av de lengste romaner som er utgitt på noe europeisk språk. I boken kommer forfatterens meninger – om vidt forskjellige tema som metafysikk, epistemologi, etikk, politikk og sex – til uttrykk gjennom en fiktiv historie om Dagny Taggart som leder et jernbaneselskap sammen med sin bror James.
Som en kuriositet kan det nevnes at boken inneholder en karakter som, trass i et svensklydende navn, er norsk. Dette gjelder piraten og filosofen Ragnar Danneskjöld, som er en av hovedpersonene i boken.
Tittelen på boken – Atlas Shrugged – har sin opprinnelse i historien om Atlas som bærer verden på sine skuldre. I boken kommer dette poenget klart frem ved at de som bruker sine evner til å skape noe fremstilles som de som bærer verden på sine skuldre, men likevel fordømmes som umoralske, egoistiske pengeutsugere. Forfatterens kritikk av den bestående samfunnsorden er åpenbar, og hun gjør i boken et kraftig forsvar for de verdier hennes lære – objektivismen – hevdes å stå for, deriblant fornuft, egoisme og kapitalisme.
De som beveger verden er en bestselger innenfor amerikansk litteratur, og selger fortsatt i tusenvis av eksemplarer i året. Innenfor akademiske kretser har boken derimot blitt stort sett oversett, og boken blir kritisert for å ha liten litterær verdi.
Bokens tre deler har alle blitt filmatisert. Den tredje delen kom på kino i USA i 2014.


== Referanser ==
Doleritt

Doleritt (avledet av gresk: doleros som betyr bedragersk, det vil si vanskelig å identifisere) er en gangbergart. Den er stort sett det samme som diabas, med forvitringsskorpe av limonitt og bauxitt.


== Se også ==
Liste over bergarter


== Eksterne lenker ==
Informasjon fra Geologisk museum, Universitetet i Oslo
New age-musikk

New age-musikk er en musikksjanger som er relatert til new age-bevegelsen. New age-musikken har sitt utspring i hippie-kulturen og nyreligiøsitet. På 1960- og 70-tallet ble new age forbundet med at man sto på terskelen til en ny og bedre tidsalder, en ny æra, ofte kalt Vannmannens tidsalder. Tony Scotts Music for Zen Meditation fra 1964 regnes av mange som den første new age-innspillingen. Eksempler på 1970-tallets new age-inspirert musikk er noe av musikken til Vangelis, Tangerine Dream, Jean-Michel Jarre, Kitarō, Mike Oldfield og Yanni. New age-musikken på 70-tallet var ofte inspirert av østlig-, indiansk- eller keltisk mystikk, men var også eksperimentell og «annerledes».
Senere har musikken blitt forbundet med alternativbevegelsen, og har fått mer fokus på at den skal ha et mykt uttrykk, være god å høre på ved hvile, meditasjon og yoga og ikke så utfordrende og eksperimentell som på 70-tallet. En av de første med denne nyere sjangerdefinisjonen av new age-musikk var Stephen Halpern, hans musikk ble brukt til meditasjon. Han ga ikke ut musikken via konvensjonelle plateselskap og distributører, men på eget selskap og solgte de fra new age-butikker. På 1980-tallet var det populært å blande inn naturlyder som for eksempel hvalsang, lyder fra trær og andre naturlige lydbilder. En fellesnevner for new age-musikk er at den er fredfull og rolig, og blir av noen benyttet til stresshåndtering, lesing og avslapping for å skape en fredelig atmosfære. New age-musikk er ofte instrumental. Mange artister som ikke kan defineres som typiske for sjangeren, har spilt inn musikk fra sjangeren på enkelte spor eller hele album.


== Noen artister som gir ut new age-musikk ==
-  A

Adiemus
Amethystium
Andreas Vollenweider-  B

Bill Douglas
Bill Whelan
Bradley Joseph-  C

Clannad
Constance Demby-  D

David Arkenstone
David Lanz
Deep Forest
Deuter-  E

Eden Ahbez
Enya
Era
Enaid
Enigma-  F  
-  G

George Winston
Govi
Gregorian-  H

Hevia-  I  
-  J

Jean-Michel Jarre
Jean Ven Robert Hal
Jeff Oster
Jan Hammer
John Adorney
John Sposito
Jon Anderson-  K

Karunesh
Kevin Wood
Kitarō-  L

Love Orchestra-  M

Michael Hedges
Mike Oldfield
Makoto Hirahara-  N  
-  O

Oliver Shanti
Omar Akram-  P

Parijat
Popol Vuh
Prem Joshua-  R

Rick Wakeman-  S

Sacred Spirit
Secret Garden
Steve Roach
Steven Halpern
Stomu Yamash'ta-  T

Tangerine Dream
Terry Oldfield-  U  
-  V

Vangelis-  W  
-  Y

Yanni
Yiruma


== Referanser ==
Europamesterskapet i basketball for menn

Europamesterskapet i basketball, internasjonalt kjent under navnet EuroBasket, finner sted hvert fjerde år. Europamesterskapet er samtidig kvalifisering for VM. Det kommende mesterskapet finner sted i september 2022, etter å ha blitt utsatt ett år på grunn av koronaviruspandemien.


== Medaljeoversikt ==


== Historie ==
Oversikt over medaljer siden starten i 1935:


== Referanser ==


== Se også ==
Verdensmesterskapet i basketball for menn
Verdensmesterskapet i basketball for kvinner
Europamesterskapet i basketball for kvinner
Basketball under sommer-OL


== Eksterne lenker ==
(en) Offisielt nettsted 
(en) EuroBasket – kategori av bilder, video eller lyd på Commons
Darryl Jones

Darryl Jones (født 11. desember 1961 i Chicago) er en amerikansk rock- og jazz-musiker, best kjent som bassist som spiller med The Rolling Stones.
Jones er ikke offisielt medlem i The Rolling Stones, men har med unntak av albumet Bridges to Babylon (1997) spilt med dem siden Bill Wyman gav seg i 1993. Han har også spilt sammen med andre kjente navn, så som  Miles Davis,Eric Clapton, Herbie Hancock, Sting, Peter Gabriel og Joan Armatrading.


== Eksterne lenker ==
(en) Offisielt nettsted 
(en) Darryl Jones – kategori av bilder, video eller lyd på Commons 
(en) Darryl Jones på Internet Movie Database 
(en) Darryl Jones hos The Movie Database 
(en) Darryl Jones på Discogs 
(en) Darryl Jones på MusicBrainz 
(en) Darryl Jones på Songkick 
(en) Darryl Jones på AllMusic
Steinbrudd

Steinbrudd er å bryte ut eller å ta ut stein fra fjellet. Steinbruddsvirksomhet er det arbeid som må til for å ta ut en bergressurs fra der den ligger i fast fjell til den er klar for salg.  Det kan være løsmasse eller steinblokker.

En stein er en løs blokk, en steinblokk eller et stykke av en bergart.
Fjellet er massivt, fastsittende og består av bergarter.Fjellmasser har fra tidens morgen vært utsatt for naturkrefter, som sammentrekninger i størkningsperioden. Belastninger som trykk og temperaturendringer.  Vulkansk aktivitet og nedsynkninger ved foldinger i jordskorpen (mantelen), istider og breforflytninger som har gitt mekaniske påvirkninger.   Disse påvirkningene har stor betydning og avgjør om natursteinsforekomsten kan drives økonomisk forsvarlig.
Bergarter har ulik struktur og spalteegenskaper, noe som medfører at det må tas ulike hensyn, derfor foregår bruddvirksomhet på mange måter, alt etter hvilken bergart som tas ut.
Noen ulike måter å drive bruddvirksomhet på:

Syenittbrudd finnes særlig ved Larvik, bergarten finnes i Oslofeltet, mellom Oslo og Tjøme.  Syenitt, en bergart med mange navn: Blue pearl, lys larvikitt, mørk larvikitt, lys labrador,  mørk labrador, larvikitt, Emerald pearl, nordmarkitt, og den har nok enda flere navn.  Syenitt inneholder lite kvarts og har dårlige kløv egenskaper og blokkene må også følge fargeplanet.
Skiferbrudd finnes blant annet ved Oppdal, Otta og  Alta.
Granittbrudd finnes i Østfold, ved Oslo og Drammen og i Grimstad. Men også mange andre plasser i Norge.
Kalksteinsbrudd finnes en rekke steder i landet.
Pukkverk finnes også en rekke steder.


== Noen norske steinbrudd ==

Alta – Kvartsittskifer
Bindal – Marmor
Fauske – Marmor
Franzefoss Minerals – kalkstein og pukkverk
Fåvang – Glimmerskifer og Fyllitt
Hellvik (Eigersund) – hvit labradoritt – eksporteres knust.
Iddefjorden – Iddefjordsgranitt
Jondal – Kvartsittskifer
Larvik – Syenitt / Monzonitt
Bergan – Syenitt
Brøtsø – Syenitt
Klåstad – Mørk labrador
Håkestad – Syenitt
Malerød – Syenitt
Stålaker – Marina Pearl
Tvedalen – Lys labrador
Unneberg – Syenitt
Lilleberg – Serpentinitt
Oppdal – Kvartsittskifer
Ekebergskrenten – Alunskifer
Otta – Glimmerskifer og Fyllitt
Røyken – Røykengranitt
Solør – Gabbro – Svart granitt
Snåsa – Kvartsittskifer
Støren – Dioritt – Hvit granitt
Tolga – Dioritt – Hvit granitt
Vistdal – Vistdalitt-gabbro
Voss – Kvartsittskifer
Iver Rasmussen Eide

Iver Rasmussen Eide (født 10. april 1874 på Stene Averøy, død 2. januar 1951 på Eide) grunnla steinindustrien  på Eide på Nordmøre.Det var i 1904 at steinindustrien i ble grunnlagt på  Eide på Nordmøre. I begynnelsen ble det bearbeidet marmor til bruer for vei og jernbane.  Et pionerprosjekt var byggingen av Raumabanen og særlig konstruksjon og oppsetting av Kylling bru ved Verma. Men også forskjellige bygg rundt om i landet. Etter bybrannen i Ålesund ble det levert mye stein til gjenoppbygningen av jugendbyen.
Omtrent i 1918 begynte produksjonen av gravmonumenter. Dette ble etter hvert en storindustri. Små steinindustrivirksomheter ble etablert mange steder i bygda. Det ble sagt at det i «alle» naust og låver på Eide ble det hugget stein.
Iver Rasmussen Eide ble i 1939 tildelt Kongens fortjenestmedalje i sølv for sin store innsats.Flere store bedrifter for bearbeiding av stein drives av etterkommere av Iver R. Eide. I dag er steinindustrien den største næringen i kommunen. Eide kommune har omtrent halvparten av markedet for all bearbeidet stein i Norge (2005). Flere steder er det også kalk- og marmorbrudd i fjellet.


== Referanser ==
Ullevål Hageby

Ullevål Hageby er et boligstrøk i bydel Nordre Aker i Oslo vest, oppkalt etter – og ligger på deler av – Store Ullevål gård. Boligene i Ullevål Hageby utgjør borettslaget Oslo Havebyselskap. Det bor 2337 personer i strøket (per 1. januar 2009).


== Avgrensning ==
Ullevål Hageby er 300 dekar stort og er avgrenset av Sognsvannsbanen i nord, gaten Langlia i nordøst/øst, Ullevål universitetssykehus område i sørøst og sør, og gatene først Sognsveien deretter Vestgrensa i vest. Vestgrensa følger den gamle gårdsgrenselinjen mellom
Store Ullevål gård og Øvre Blindern gård, mens Langlia følger de gamle gårdsgrensene mellom Store Ullevål og mot Tåsen og Berg.
Navnene går mye igjen i nabostrøkene: Hagebyen har Sogn i nord (på andre siden av Sognsvannbanen), Berg i nordøst, Tåsen i øst, Ullevål universitetssykehus i sør, og Blindern i vest.


== Hagebytanken ==

Hagebyen ble anlagt 1915–1922, og består av 116 bygninger med 654 boliger. Det gjør den til den største hageforstad i landet. Ullevål Hageby ble planlagt som «hus for smaakaarsfolk» -- arbeiderne skulle ut av kasernene og inn i sunne boliger med bedre plass og egen hageflekk. Men det ble i hovedsak middelklassen som sikret seg en bit av hagebyidyllen, og kvadratmeterprisene ligger i dag i Oslos øverste prisskikt.
Grunnen tilhørte opprinnelig Store Ullevål gård, som kommunen hadde kjøpt i 1909. Bebyggelsen består av murbygninger: Villaer, todelte hus, firefamiliehus og lengder med flere leiligheter. En engelskinspirert hagebymodell danner grunnlaget for anlegget. Modellen kommer fra Ebenezer Howard som presenterte den først i boken Tomorrow i 1898 og i en bearbeidet utgave av boken Garden Cities of Tomorrow i 1902. Ideen var å anlegge mindre selvforsynte enheter utenfor storbyene.  


== Arkitekter ==
Arkitekt Oscar Hoff er ansvarlig for helhetsutformingen av hagebyen, med bidrag fra arkitekt Adolf Jensen Talberg samt arkitekt og mangeårig byplansjef Harald Hals. Den sistnevnte har gitt navn til Harald Hals' park i den nordlige enden av hagebyen.


== Beboernes krigsinnsats ==
I okkupasjonstiden 1940-1945 kom Ullevål Hageby til å spille en spesiell rolle ved at flere aktive motstandsmenn kom fra dette området. Det gjaldt også lederen for den hemmelige militære etterretningsorganisasjonen XU, Arvid Storsveen. Mennene fra området som ga sitt i liv i kampen mot nazismen, har fått sitt monument i Minneparken vis-à-vis Ullevål skole. Det er utført i bronse av Joseph Grimeland, og ble avduket 1948.


== TV ==
Hagebyen er ramme for NRK-serien «Kampen for tilværelsen», som hadde første sesong i 2014.


== Se også ==
Ullevål hageby-linjen


== Referanser ==


== Litteratur ==
Ullevål hageby gjennom 90 år - Fra bolignød til Kardemomme by, Unipax, Oslo 2007, ISBN 9788281520066


== Eksterne lenker ==
Oslo Havebyselskap
Garden Cities of Tomorrow (engelsk)
Hagebybevegelsen (engelsk)
Historisk turtips i Ullevål Hageby
Steinindustri

Steinindustrien bearbeider bergarter til ulike produkter.  En stein er en løs blokk, eller et stykke av en bergart.  Fjellet er massivt, fastsittende og består av bergarter.
Steinindustrien er: 

Gruvedrift, som tar ut malmer, mineraler og kull fra fjellet.
Steinbrudd som tar stein ut av fjellet.  Stein kan tas ut av fjellet på flere måter.
Som løsmasse, mest mulig knust. Brukes til veier, steinfyllinger eller produksjon av sand og grus.  For å ta ut steinen brukes det dynamitt, den avfyren med noe forsinkelse slik at fjellmassene blir mest mulig knust i eksplosjonen.
I blokker, for videre bearbeiding til bygningstein, gravminner med mer. Det brukes minst mulig dynamitt, den avfyres uten noen forsinkelse – i ett skudd.  Steinen må ikke knuses.  Der som det er mulig brukes naturlige sprekker og svaller i fjellet.  Blokkene kan også sages ut av fjellet for å hindre nye stikk eller sprekker i steinen.
Bearbeidingsbedrifter som produserer bygningsstein, gravminner, og annet av stein.


== Se også ==
Bergverk
Norsk bergindustrihistorie
Gabioner

Gabioner, dvs steinfylte nettingkister som kan stables inntil- og oppå hverandre brukes til å bygge støttemurer både på land og i vann. Historisk relatert til skansekurv. Typisk størrelse på en moderne gabion er lengde x bredde x høyde = 2 x 1 x 1 meter. Nettingkistene lages av dobbeltvistet sekskantnett av ståltråd. For å forlenge levetiden blir ståltråden rustbeskyttet, enten ved galvanisering eller et beskyttende overflatebelegg. Typisk steinstørrelse er 10-15cm. 
Det har blitt brukt gabioner i mer enn hundre år. I Bologna i Italia finnes det gabioner fra 1890-tallet som fortsatt er intakte. I Norge brukes gabioner først og fremst til å bygge tørrmurer i forbindelse med veibygging. Men gabionene har flere bruksområder, og i utlandet er det også bygd gravitasjonsdammer av gabioner. 
Siden 2005 har etterspørselen etter gabioner økt kraftig da bygging med bruk av gabioner er billigere og enklere. Man fyller kurvene med ønsket type stein som i sin helhet blir til en mur eller fasade. Man slipper å bruke gravemaskin hvor man tidligere puslet stein sammen til en mur. Gabioner er en moderne form for byggekunst som har skapt begeistring blant norske arkitekter. Det er få aktører på det norske markedet som kan tilby gabioner, det er det verdenskjente konsernet Betafence som produserer gabioner. Gabionene leveres i flere ulike serier og former ut i fra det enkelte formål. Eksempelvis ble det bygget estetiske gabion sylindere og diverse figurer ved jernbanelinje i Tyskland.
Bruk av gabioner i dambygging har størst interesse når det skal bygges en fyllingsdam i et område hvor det ikke er tilstrekkelig antall stor stein. Steinene i en demning blir utsatt for vanntrykk og vannstrøm. Det kreves en viss størrelse på steinene for at de skal ligge stabilt. I områder der det ikke finnes store nok steiner å bygge dammen av kan man bruke gabioner isteden. Gabionene er langt fra vanntette slik at en gabiondam må tettes. Det kan gjøres ved å legge et tett belegg av geotekstiler, betong eller morenemasser på oppstrøms side.
Charlie Haden

Charles Edward «Charlie» Haden (født 6. august 1937 i Shenandoah i Iowa, død 11. juli 2014 i Los Angeles i California) var en amerikansk jazzbassist, komponist og bandleader.
På slutten av 1950- og begynnelsen av 60-tallet ble Haden kjent som bassist hos Ornette Coleman. Han var senere medlem av Keith Jarretts trio og Jarretts såkalte «American Quartet». Etter hvert dannet han også egne grupper, noen av disse eksisterte over lang tid.
I 1969 grunnla Haden Liberation Music Orchestra, som eksperimenterte med å forbinde frijazz med politisk utsagnskraft. Musikalsk partner var her fremfor alle Carla Bley.
The Charlie Haden Quartet West ble dannet i 1987 sammen med Ernie Watts, Alan Broadbent og Larance Marable. Denne gruppen var kjent for en mer romantisk stil, de forsøkte ofte å integrere sjangre som egentlig ikke er jazz.
2013 ble Haden æret med en Grammy for sitt livsverk, tidligere hadde han fått en Grammy tre ganger for forskjellige enkeltverk.
Charles Edward Haden etterlot seg en sønn og tre døtre, de er alle musikere.


== Diskografi (utvalg) ==
Liberation Music Orchestra (1969)
Escalator over the Hill (1971, med Carla Bley)
Folk Songs (1979, med Jan Garbarek og Egberto Gismonti)
Time Remembers One Time Once (1981)
The Ballad of the Fallen (1982)
In Angel City (1988)
Private Collection (1988)
In the Year of the Dragon (1989, med Geri Allen og Paul Motian)
Always Say Goodbye (1993)
Night and the City (1996)
None but the Lonely Heart (1997)
Land of the Sun (2004)
Not in Our Name (2005, med Liberation Music Orchestra)
Rambling Boy (2008)
Sophisticated Ladies (2010)
Last Dance (2014)


== Referanser ==


== Eksterne lenker ==
(en) Offisielt nettsted 
(en) Charlie Haden – kategori av bilder, video eller lyd på Commons 
(en) Charlie Haden – galleri av bilder, video eller lyd på Commons 
(en) Charlie Haden på Internet Movie Database 
(da) Charlie Haden på Filmdatabasen 
(en) Charlie Haden på AllMovie 
(en) Charlie Haden på Discogs 
(en) Charlie Haden på MusicBrainz 
(en) Charlie Haden på Songkick 
(en) Charlie Haden på Last.fm 
(en) Charlie Haden på AllMusic 
(en) Charlie Haden på Twitter 
(en) Charlie Haden på Facebook 
(en) Charlie Haden på Myspace
Esbjörn Svensson

Esbjörn Svensson (født 16. april 1964 i Västerås, død 14. juni 2008) var pianist i det svenske jazzbandet Esbjörn Svensson Trio (eller også e.s.t.).
Svensson hadde pianoundervisning i tre år. Sitt første band startet han allerede som skoleelev. Han kom senere på et musikkgymnas og studerte etterpå fire år i Stockholm.
Sammen med Dan Berglund på bass og Magnus Öström på trommer start han Esbjörn Svensson Trio som idag har blitt verdenskjent som jazzformasjon. De er kjent for sitt brede stilspektrum som er i stand til å nå et stort antall tilhørere.
I 1995 og i 1996 ble han valgt til årets jazzmusiker i Sverige, og i mai 2006 figurerte trioen som første europeiske band på framsida av det amerikanske jazzmagasinet Downbeat.
Han omkom 14. juni 2008 i en dykkeulykke rett utenfor Ingarö i Stockholms skjærgård.


== Diskografi (utvalg) ==
When Everyone Has Gone, 1993
Mr. & Mrs. Handkerchief, også med tittelen e.s.t. Live '95, 1995
E.S.T. Plays Monk, 1995
Winter in Venice, 1997
From Gagarin's Point of View, 1999
Good Morning Susie Soho, 2000
Strange Place For Snow, 2002
Seven Days of Falling, 2003
Viaticum, 2005
Tuesday Wonderland, 2006


== Referanser ==


== Eksterne lenker ==
(en) Offisielt nettsted 
(en) Esbjörn Svensson – kategori av bilder, video eller lyd på Commons 
(en) Esbjörn Svensson på Internet Movie Database 
(en) Esbjörn Svensson hos The Movie Database 
(en) Esbjörn Svensson på Discogs 
(en) Esbjörn Svensson på MusicBrainz 
(en) Esbjörn Svensson på AllMusic